Arns Velička

Arns Velička (; dzimis  Kauņā) ir lietuviešu basketbolists, spēlē saspēles vadītāja pozīcijās, Lietuvas basketbola izlases dalībnieks. 2025. gadā ir Lietuvas Basketbola līgas kluba Klaipēdas "Neptunas" spēlētājs.

 Karjera 
Pēc sudraba medaļas izcīnīšnas kopā ar Lietuvas U-16 izlasi 2015. gadā A. Velička nonāca Kauņas "Žalgiris" sistēmā, spēlējot kluba otrajā komandā. 2016. gadā viņš pievinojās vienam no vadošajiem Spānijas klubiem FC Barcelona, šai laikā tiekot arī izīrēts Lietuvas klubam Panevēžas "Lietkabelis". Pēc tam atgriezies "Žalgiris", kas spēlētāju tāpat izīrēja citiem klubiem, dodot iespēju attīstīties. Spēlējis arī Igaunijā, Francijā, Vācijā un Itālijā.

2025. gada vasarā A. Velička noslēdza līgumu ar Lietuvas Basketbola līgas klubu Klaipēdas "Neptunas".

Spēlējis visu vecumu Lietuvas jaunatnes izlasēs. Izcīnījis vairākas medaļas jaunatnes vecumā: bez sudraba 2015. gada Eiropas U-16 čempionātā viņš ticis arī pie sudraba un bronzas medaļām Eiropas U-18 čempionātos, attiecīgi 2016. un 2017. gadā, kā arī bronzas medaļas 2016. gada FIBA U-17 Pasaules kausā. Pieaugušo Lietuvas basketbola izlasē debitējis 2022. gada Eiropas čempionāta kvalifikācijas spēlēs. 2025. gada Eiropas čempionāts kļuva par pirmo lielo starptautisko turnīru, kurā A. Velička spēlēja Lietuvas izlasē, uzreiz uzņemoties starta piecinieka saspēles vadītāja lomu.

 Atsauces 

 Ārējās saites 

Kategorija:1999. gadā dzimušie
Kategorija:Lietuvas basketbolisti
Kategorija:Saspēles vadītāji